CELEX: 62008CJ0545
Language: bg
Date: 2010-05-06 00:00:00
Title: Решение на Съда (трети състав) от 6 май 2010 г.#Европейска комисия срещу Република Полша.#Неизпълнение на задължения от държава членка - Електронни съобщения - Директиви 2002/21/ЕО и 2002/22/ЕО - Доставчик на услуги за високоскоростен достъп до Интернет - Налагане, по отношение на тарифите за услугите по предоставяне на високоскоростен достъп до Интернет, на задължение за получаване на разрешение и за определяне въз основа на разходите за предоставяне на тези услуги - Липса на анализ на пазара.#Дело C-545/08.

Решение на Съда (трети състав) от 6 май 2010 г. — Комисия/Полша
      (Дело C‑545/08)
      „Неизпълнение на задължения от държава членка — Електронни съобщения — Директиви 2002/21/ЕО и 2002/22/ЕО — Доставчик на услуги за високоскоростен достъп до интернет — Налагане, по отношение на тарифите за услугите по предоставяне на високоскоростен достъп до интернет, на задължение за получаване
         на разрешение и за определяне въз основа на разходите за предоставяне на тези услуги — Липса на анализ на пазара“
      
      1.                     Производство — Искова молба или жалба — Изисквания за форма — Определяне на предмета на спора — Кратко изложение на изтъкнатите
            правни основания (член 38, параграф 1, буква в) от Процедурния правилник на Съда) (вж. точки 25 и 26)
      2.                     Иск за установяване на неизпълнение на задължения — Право на иск на Комисията — Упражняване, което не зависи от съществуването
            на определен правен интерес (член 226 ЕО) (вж. точка 30)
      3.                     Сближаване на законодателствата — Сектор на далекосъобщенията — Електронни съобщителни мрежи и услуги — Регулаторна рамка —
            Директива 2002/21 — Универсална услуга и права на потребителите — Директива 2002/22 — Преходен режим (член 16 и член 27, първа
            алинея от Директива 2002/21 на Европейския парламент и на Съвета и членове 16 и 17 от Директива 2002/22 на Европейския парламент
            и на Съвета) (вж. точки 46—50 и 57—72 и диспозитива)
      Предмет
      
         
               Неизпълнение на задължения от държава членка — Нарушение на членове 16 и 17 от Директива 2002/22/ЕО на Европейския парламент
                  и на Съвета от 7 март 2002 година относно универсалната услуга и правата на потребителите във връзка с електронните съобщителни
                  мрежи и услуги (Директива за универсалната услуга) (ОВ L 108, стр. 51; Специално издание на български език, 2007 г., глава 13,
                  том 35, стр. 213), както и на членове 16 и 27 от Директива 2002/21/ЕО на Европейския парламент и на Съвета от 7 март 2002 година
                  относно общата регулаторна рамка за електронните съобщителни мрежи и услуги (Рамкова директива) (ОВ L 108, стр. 33; Специално
                  издание на български език, 2007 г., глава 13, том 35, стр. 195) — Налагане на задължение за операторите да получат разрешение
                  относно тарифите на дребно за услугите по предоставяне на високоскоростен достъп до интернет, без преди това да е направен
                  анализ на пазара
               
            Диспозитив
      
         
                  1)
               
               
                  
               
               
                  	Като е регулирала тарифите на дребно за услугите по предоставяне на високоскоростен достъп до интернет, без да направи предварителен
                     анализ на пазара, Република Полша не е изпълнила задълженията си по член 16 във връзка с член 17 от Директива 2002/22/ЕО на
                     Европейския парламент и на Съвета от 7 март 2002 година относно универсалната услуга и правата на потребителите във връзка
                     с електронните съобщителни мрежи и услуги (Директива за универсалната услуга), както и по членове 16 и 27 от Директива 2002/21/ЕО
                     на Европейския парламент и на Съвета от 7 март 2002 година относно общата регулаторна рамка за електронните съобщителни мрежи
                     и услуги (Рамкова директива).
                  
               
            
         
                  2)
               
               
                  
               
               
                  	Осъжда Република Полша да заплати съдебните разноски.